Kartāga - Vikipēdija

# Kartāga

### Vikipēdijas raksts

Kartāga ir sena pilsēta Ziemeļāfrikā (mūsdienu Tunisijas un tās galvaspilsētas Tunisas teritorijā), kā arī civilizācija, kas izveidojās ap to.

Kartāgas drupas

Tā ir cēlusies no fēniķiešu kolonistu apmetnes no Tīras Feniķijā. Tiek uzskatīts, ka pilsētu dibinājusi Tīras karaliene Dido (arī Elisa vai Elisāra), kura, kā vēsta leģenda, vēlāk beidza dzīvi pašnāvībā, nevēloties pakļauties mauritāņu karaļa kategoriskajai prasībai kļūt par tā sievu.

Kartāgas karalienes Dido nāve. Augustīna Kejota (1667-1772) skulptūra.

Ar laiku Kartāga ieguva ievērojamu ekonomisku ietekmi visā Vidusjūras reģionā. Kartāga bija viena no lielvarām līdzās ar Romas republiku II un III gadsimtā p.m.ē., un sacentās ar Romu par Vidusjūras rietumdaļas kontrolēšanu. Šie konflikti ar laiku noveda pie Pūniešu kariem, kuros Kartāga sākotnēji guva leģendāras uzvaras, taču Trešajā Pūniešu karā cieta smagu sakāvi, kā rezultātā pilsēta tika nopostīta un tās teritorija pievienota Romai kā viena no Romas impērijas provincēm.

Saturs iegūts no "http://lv.wikipedia.org../../../k/a/r/Kart%C4%81ga.html"

Kategorijas: Senie laiki | Bijušās valstis

##### Views

- Raksts
- Diskusija
- Pašreizējā versija

##### Meklēt

##### Citās valodās

- English